వేతనాలు అడిగితే.. ఉద్యోగాల నుంచి తొలగిస్తారా?
స్టేడియంలోని కొవిడ్‌ పరీక్ష కేంద్రం వద్ద నిరసన తెలియజేస్తున్న బాధితులు
విజయవాడ క్రీడలు, న్యూస్‌టుడే: కొవిడ్‌ కష్టకాలంలో ప్రాణాలు పణంగా పెట్టి విధులు నిర్వహించిన తమకు వేతనాలు ఇవ్వడం లేదని, అడిగితే ఉద్యోగాల నుంచి తొలిగించామని చెబుతున్నారని నిర్ధారణ పరీక్షలు చేసే సిబ్బంది శనివారం స్థానిక ఇందిరాగాంధీ స్టేడియంలోని కొవిడ్‌ పరీక్ష కేంద్రం వద్ద నిరసనకు దిగారు. జిల్లా ఆపరేషన్‌ మేనేజర్‌ గణేష్‌ ఎదుట తమ ఆవేదన వెలిబుచ్చారు. గత ఏడాది జూన్‌లో జిల్లాలోని సుమారు 250 మంది ఈ విధుల్లో చేరారని, జీతం సరిగా ఇచ్చేవారు కాదని, విధుల నుంచి తొలగించే నాటికి మూడు నెలల బకాయి ఉందని వారు పేర్కొన్నారు. ఒక్కొక్కరికి నెలకు రూ.22 వేల నుంచి రూ.25 వేల వరకు అందాల్సి ఉందని చెప్పారు. దీనిపై జిల్లా ఉన్నతాధికారులకు, నగర పోలీసు కమిషనర్‌కు కూడా ఫిర్యాదు కూడా చేశామన్నారు. విడతల వారీగా గడువు కోరుతూ జీతం ఇవ్వకుండా దాటవేస్తున్నారని వారు ఆరోపించారు. విషయం తెలుసుకున్న స్థానిక పోలీసులు అక్కడకు చేరుకుని జిల్లా ఆపరేషన్‌ మేనేజర్‌ గణేష్‌ చరవాణి ద్వారా సంబంధిత కంపెనీ అధికారులతో మాట్లాడించారు. సమస్యను యాజమాన్యం దృష్టికి తీసుకెళ్లి ఆదివారం తెలియజేస్తానంటూ వారు బదులిచ్చారు. పోలీసులు సర్దిచెప్పడంతో వారు ఆందోళన విరమించారు.
vetanaalu adigithe.. udyogaala nunchi tolagistara?
stadiyamlooni kovide pareeksha kendram vadda nirasana teliyajestunna baadhitulu
vijayavada kreedalu, neusetude: kovide kashtakaalamlo praanaalu panamgaa petti vidhulu nirvahinchina tamaku vetanaalu ivvadam ledani, adigithe udyogaala nunchi toliginchaamani chebutunnarani nirdhaarana pareekshalu chese sibbandi sanivaaram sthaanika indiraagaandhii stadiyamlooni kovide pareeksha kendram vadda nirasanaku digaaru. jilla aapareshan manejare ganeshi eduta tama aavedana velibuchaaru. gatha edaadi joonlo jillaalooni sumaru 250 mandi ee vidhullo cheraarani, jeetam sarigaa ichevaaru kaadani, vidhula nunchi tolaginche naatiki moodu nelala bakayi undani vaaru perkonnaru. okkokkariki nelaku roo.22 vela nunchi roo.25 vela varaku andalsi undani cheppaaru. deenipai jilla unnataadhikaarulaku, nagara polisu kamishanarmeku kuudaa firyaadu kuudaa chesamannaru. vidatala vaareegaa gaduvu korutu jeetam ivvakunda daatavestunnaarani vaaru aaropinchaaru. vishayam telusukunna sthaanika poliisulu akkadaku cherukuni jilla aapareshan manejare ganeshi charavani dwara sambandhita company adhikaarulatho matladincharu. samasyanu yaajamaanyam drushtiki teesukelli aadivaaram teliyajestaanantuu vaaru badulichaaru. poliisulu sardicheppadamto vaaru aandolana viraminchaaru.